**โครงการรณรงค์ลดสถิติอุบัติเหตุจากการทำงานให้เป็นศูนย์ ปี 2564**

**(Zero Accident Campaign 2021) ประจำปีงบประมาณ พ.ศ. 2564 (รหัส 64-01401)**

**ลักษณะโครงการ/กิจกรรม** โครงการต่อเนื่อง

**สนองยุทธศาสตร์ชาติ 20 ปี** ยุทธศาสตร์ที่ 4 การสร้างโอกาสและความเสมอภาคทางสังคม

**สนองแผนงาน (หลัก)** แผนงานยุทธศาสตร์สร้างหลักประกันสังคม

**แผนปฏิบัติการด้านแรงงาน** แนวทางที่ 2 การคุ้มครองและเสริมสร้างความมั่นคง หลักประกันในการทำงาน

**(พ.ศ. 2563 – 2565)** และคุณภาพชีวิตที่ดี

**แผนปฏิบัติการ สสปท. 5 ปี** แนวทางที่ 4 ส่งเสริมคุณภาพการให้บริการ พัฒนาความเข้มแข็งเครือข่าย

**วาระแรก 3 ปี (63-64)** ความปลอดภัย

**กลยุทธ์ สสปท.** 4.1 การสร้างแรงจูงใจในการเข้าร่วมกิจกรรมด้านความปลอดภัย อาชีวอนามัย และสภาพแวดล้อมในการทำงาน

4.3 สนับสนุนวัฒนธรรมความปลอดภัยในกลุ่มเด็กและเยาวชน

**ผลผลิต/โครงการ** สถานประกอบกิจการได้รับการส่งเสริม และพัฒนาการจัดการความปลอดภัยและอาชีวอนามัย

**1. หลักการและเหตุผล**

การรณรงค์ลดสถิติอุบัติเหตุจากการทำงานให้เป็นศูนย์เป็นกิจกรรมที่ส่งเสริมให้สถานประกอบกิจการมีการดำเนินงานด้านความปลอดภัย อาชีวอนามัย และสภาพแวดล้อมในการทำงานและมีเป้าหมายที่ชัดเจนในการลดอัตราสถิติการประสบอันตรายจากการทำงานที่มีผลให้ลูกจ้างหยุดงานหรือสูญเสียวันทำงานเพื่อให้บรรลุเป้าหมายของโครงการ และให้ทุกคนในองค์กรมีส่วนร่วมดำเนินกิจกรรมรณรงค์ด้านความปลอดภัย อาชีวอนามัย และสภาพแวดล้อมในการทำงานในรูปแบบต่าง ๆ

การรณรงค์ลดสถิติอุบัติเหตุจากการทำงานให้เป็นศูนย์จะบรรลุผลสัมฤทธิ์ได้ต้องประกอบด้วยหลักการพื้นฐาน 3 ประการคือ

(1) ผู้บริหารมีความมุ่งมั่น

ผู้บริหารระดับสูงขององค์กรต้องให้ความสำคัญกับการดูแลความปลอดภัยและอาชีวอนามัยของลูกจ้างมีความมุ่งมั่นในการสร้างวัฒนธรรมความปลอดภัยโดยมีการกำหนดนโยบายที่ชัดเจนให้การสนับสนุนและเป็นผู้นำในการริเริ่มดำเนินการเพื่อลดสถิติการประสบอันตรายจากการทำงานให้เป็นศูนย์

(2) มีการบริหารจัดการ

สถานประกอบกิจการต้องมีการจัดการความปลอดภัยอาชีวอนามัยและสภาพแวดล้อม  
ในการทำงานโดยถือเป็นส่วนหนึ่งของโครงสร้างและระบบการบริหารจัดการธุรกิจซึ่งอย่างน้อยต้องมีกิจกรรมหลักคือการประเมินอันตราย และจัดทำแผนการดำเนินการและการควบคุมความเสี่ยงรวมทั้งการกำหนดบทบาทและหน้าที่ความรับผิดชอบให้ผู้บริหารหัวหน้างานและลูกจ้างและบูรณาการกิจกรรมด้านความปลอดภัยและ  
อาชีวอนามัยเข้ากับการดำเนินการของสถานประกอบกิจการ

(3) การมีส่วนร่วม

สถานประกอบกิจการต้องเสริมสร้างให้เกิดความร่วมมือและความมุ่งมั่นของบุคลากรทุกระดับในองค์กรดำเนินการเพื่อลดอุบัติเหตุและอันตรายในสถานประกอบกิจการโดยมีกิจกรรมเพื่อการแลกเปลี่ยนองค์ความรู้ รับฟังข้อคิดเห็นและประสบการณ์ด้านความปลอดภัยและอาชีวอนามัยรวมทั้งจัดกิจกรรมที่ทุกคนในองค์กรมีส่วนร่วมเพื่อป้องกันและแก้ไขปัญหาความไม่ปลอดภัยอย่างจริงจัง

สถาบันส่งเสริมความปลอดภัย อาชีวอนามัย และสภาพแวดล้อมในการทำงาน (องค์การมหาชน) เป็นหน่วยงานที่มีหน้าที่ในการขับเคลื่อนภารกิจการรณรงค์ส่งเสริมและแก้ไขปัญหาเกี่ยวกับความปลอดภัย อาชีวอนามัย และสภาพแวดล้อมในการทำงาน เล็งเห็นถึงความสำคัญของหลักการพื้นฐาน 3 ข้อ ดังกล่าวในการลดสถิติการประสบอันตรายในสถานประกอบกิจการให้เป็นศูนย์จึงจัดทำ “โครงการรณรงค์ลดสถิติอุบัติเหตุจากการทำงานให้เป็นศูนย์ ปี 2564 (Zero Accident Campaign 2021)” ขึ้นเพื่อเป็นกิจกรรมการรณรงค์ส่งเสริมให้สถานประกอบกิจการมีความมุ่งมั่นในการป้องกันการเกิดอุบัติเหตุหรือเจ็บป่วยจากการทำงานโดยมีเป้าหมายการลดสถิติการประสบอันตรายในสถานประกอบกิจการให้เป็นศูนย์ผ่านการวางแผนและบริหารจัดการความปลอดภัยอาชีวอนามัยและสภาพแวดล้อมในการทำงานอย่างต่อเนื่องยังผลให้เกิดวัฒนธรรมความปลอดภัยอย่างเป็นรูปธรรมอย่างยั่งยืนเพื่อแรงงานปลอดภัยและสุขภาพอนามัยดี

**2. วัตถุประสงค์**

2.1 เพื่อให้สถานประกอบกิจการดำเนินการรณรงค์ลดสถิติการประสบอันตรายจากการทำงานของลูกจ้างในสถานประกอบกิจการให้เป็นศูนย์โดยการมีส่วนร่วมของทุกคนในองค์กร

2.2 เพื่อประกาศเกียรติคุณและสร้างแรงจูงใจแก่สถานประกอบกิจการที่ดำเนินการลดสถิติการประสบอันตรายจากการทำงานให้เป็นศูนย์ได้อย่างต่อเนื่อง

2.3 เพื่อสนับสนุนให้มีการดำเนินกิจกรรมเพื่อสร้างความปลอดภัยในการทำงานให้เกิดขึ้นในสถานประกอบกิจการอย่างยั่งยืน

2.4 เพื่อให้สถานประกอบกิจการมีวัฒนธรรมด้านความปลอดภัยที่เป็นรูปธรรม

**3. เป้าหมาย**

3.1 สถานประกอบกิจการทุกประเภท ทุกขนาดทั่วประเทศ จำนวน 600 แห่ง สมัครใจเข้าร่วมโครงการฯและลดสถิติการประสบอันตรายในสถานประกอบกิจการ

3.2 นายจ้าง ลูกจ้าง และเจ้าหน้าที่ภาครัฐที่เกี่ยวข้องได้รับการส่งเสริมและพัฒนาองค์ความรู้เกี่ยวกับการบริหารและการจัดการด้านความปลอดภัย อาชีวอนามัย และสภาพแวดล้อมในการทำงานเพื่อลดสถิติอุบัติเหตุจากการทำงานให้เป็นศูนย์

**4. ผลผลิต**

**4.1 ผลผลิตและตัวชี้วัด**

|  |  |  |
| --- | --- | --- |
| **ผลผลิต** | **ตัวชี้วัด** | **ค่าเป้าหมาย** |
| สถานประกอบกิจการเข้าร่วมกิจกรรมรณรงค์ลดสถิติอุบัติเหตุจากการทำงานให้เป็นศูนย์ | เชิงปริมาณ  จำนวนสถานประกอบกิจการเข้าร่วมโครงการ  เชิงคุณภาพ  ร้อยละของสถานประกอบกิจการที่ไม่สูญเสียชั่วโมงทำงาน | ไม่น้อยกว่า 600 แห่ง  ร้อยละ 100 |

**4.2 ผลลัพธ์และตัวชี้วัด**

|  |  |  |
| --- | --- | --- |
| **ผลลัพธ์** | **ตัวชี้วัด** | **ค่าเป้าหมาย** |
| สถานประกอบกิจการมีการรณรงค์ส่งเสริมด้านความปลอดภัยอาชีวอนามัย และสภาพแวดล้อมในการทำงานอย่างต่อเนื่อง | สถานประกอบกิจการที่เข้าร่วมโครงการมีสถิติการประสบอันตรายจากการทำงานในภาพรวมของประเทศลดลง | ลดลงร้อยละ 5 ทุกปี |

**5. ระยะเวลาดำเนินการ**

เริ่มต้น ตุลาคม 2563 – สิ้นสุด กันยายน 2564

**6. สถานที่ดำเนินการ**

สถานประกอบกิจการทั่วประเทศเข้าร่วมกิจกรรมรณรงค์ลดสถิติอุบัติเหตุจากการทำงานให้เป็นศูนย์

**7. ขั้นตอนการดำเนินการ**

กิจกรรมการรณรงค์ลดสถิติอุบัติเหตุจากการทำงานให้เป็นศูนย์ประจำปี 2564   
(Zero Accident Campaign 2021) ประกอบด้วยขั้นตอน ดังนี้

7.1 ประกาศชี้แจงแนวทางการรับสมัครเข้าร่วมโครงการ และเงื่อนไขหลักเกณฑ์การคัดเลือก

7.2 การประชาสัมพันธ์โครงการ หลักเกณฑ์ การรับสมัคร วิธีการสมัครผ่านสื่อต่างๆ ดังนี้

▪ เว็บไซต์ www.tosh.or.th

▪ เว็บไซต์ www.oshthai.org

▪ เว็บไซต์ www.labour.go.th

▪ ประสานสำนักงานสวัสดิการและคุ้มครองแรงงานจังหวัดและสำนักงานสวัสดิการและคุ้มครองแรงงานกรุงเทพมหานครและศูนย์ความปลอดภัยในการทำงานเขต เพื่อประชาสัมพันธ์ให้ สถานประกอบกิจการสมัครเข้าร่วมโครงการฯ

7.3 รับสมัครทางระบบอิเล็กทรอนิกส์

7.4 ตรวจสอบและประกาศผลสถานประกอบกิจการที่ผ่านหลักเกณฑ์ให้ได้รับการประกาศเกียรติคุณ

การมอบประกาศเกียรติคุณสถานประกอบกิจการที่สามารถดำเนินการตามหลักเกณฑ์ของโครงการฯ ได้

อย่างถูกต้องและครบถ้วน

7.5 การจัดพิธีมอบโล่ประกาศเกียรติคุณระดับแพลทินัม ระดับทอง ระดับเงิน และระดับทองแดง 1 ครั้ง

**กระบวนการ/ขั้นตอนของโครงการ**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **กิจกรรม** | **ระยะเวลาดำเนินการ** | | | | | | | | | | | |
| **พ.ศ.2563** | | | **พ.ศ.2564** | | | | | | | | |
| **ต.ค** | **พ.ย** | **ธ.ค** | **ม.ค** | **ก.พ** | **มี.ค** | **เม.ย** | **พ.ค** | **มิ.ย** | **ก.ค** | **ส.ค** | **ก.ย** |
| 1.จัดจ้างเจ้าหน้าที่ประสานงานในโครงการ จำนวน 2 คน |  |  |  |  |  |  |  |  |  |  |  |  |
| 2.ค่าเช่าบริการโดเมนระบบและปรับปรุงระบบการสมัครในเว็บไซต์ |  |  |  |  |  |  |  |  |  |  |  |  |
| 3. กำหนดหลักเกณฑ์และรูปแบบของการคัดเลือกสถานประกอบกิจการ |  |  |  |  |  |  |  |  |  |  |  |  |
| 4. ประกาศชี้แจงแนวทางการรับสมัครเข้าร่วมโครงการและเงื่อนไขเกณฑ์การคัดเลือก |  |  |  |  |  |  |  |  |  |  |  |  |
| 5. รับสมัครและตรวจสอบคุณสมบัติสถานประกอบกิจการที่เข้าร่วมโครงการ (สามารถลงทะเบียนสมาชิกกรอกข้อมูลเบื้องต้นและขอรหัสผ่าน) |  |  |  |  |  |  |  |  |  |  |  |  |
| 6. รับสมัครเข้ารับการประกาศเกียรติคุณ (สถานประกอบกิจการยื่นชั่วโมงการทำงานและแนบเอกสารในระบบ) |  |  |  |  |  |  |  |  |  |  |  |  |
| 7. รับเอกสารตัวจริงจากสถานประกอบกิจการ |  |  |  |  |  |  |  |  |  |  |  |  |
| 8. ตรวจสอบความถูกต้องของเอกสาร |  |  |  |  |  |  |  |  |  |  |  |  |
| 9. ประกาศผลสถานประกอบกิจการที่ผ่านตามเกณฑ์ที่กำหนด |  |  |  |  |  |  |  |  |  |  |  |  |
| 10. จัดทำโล่และใบประกาศเกียรติคุณ |  |  |  |  |  |  |  |  |  |  |  |  |
| 11. แจ้งกำหนดการรับโล่ประกาศเกียรติคุณและใบประกาศแก่สถานประกอบกิจการ |  |  |  |  |  |  |  |  |  |  |  |  |
| 12. จัดพิธีมอบโล่ประกาศเกียรติคุณ |  |  |  |  |  |  |  |  |  |  |  |  |
| 13. สรุปและประเมินผล |  |  |  |  |  |  |  |  |  |  |  |  |

**8. งบประมาณ 1,000,000 บาท (หนึ่งล้านบาทถ้วน)**

| **รายการ** | **งบประมาณ** | **รายละเอียดงบประมาณ** |
| --- | --- | --- |
| ค่าใช้จ่ายในการจัดทำโล่รางวัลและประกาศเกียรติคุณ | | |
| ค่าใช้จ่ายในการจัดทำโล่ | 390,000 | 600 โล่ x 650 บาท |
| ค่าใช้จ่ายจัดทำประกาศเกียรติคุณ | 150,000 | 600 ใบ x 250 บาท |
| ค่าจ้างเจ้าหน้าที่ประจำโครงการ | 432,000 | 18,000 บาท x 2 คน x 12 เดือน |
| ค่าใช้จ่ายอื่นๆ (วัสดุสำนักงาน ค่าเช่าใช้บริการโดเมนระบบ การจัดงานพิธีมอบรางวัล) | 28,000 |  |
| รวมงบประมาณ | **1,000,000** |  |

**หมายเหตุ ขอถัวจ่ายทุกรายการ**

**9. ผู้รับผิดชอบ/หน่วยงานที่รับผิดชอบ**

นายศุภชัย แสงพวง ตำแหน่ง นักส่งเสริมความปลอดภัยชำนาญการ

สำนักฝึกอบรมและส่งเสริม

**10. การติดตามและประเมินผล**

เชิงปริมาณ 1.จำนวนสถานประกอบกิจการเข้าร่วมโครงการไม่น้อยกว่า 600 แห่ง

**เชิงคุณภาพ** 2. ร้อยละของสถานประกอบกิจการที่ไม่สูญเสียชั่วโมงทำงาน ร้อยละ 100

|  |  |  |  |  |
| --- | --- | --- | --- | --- |
| คะแนน | การดำเนินงาน |  | คะแนน | การดำเนินงาน |
| 1 | 400-449 แห่ง |  | 1 | ร้อยละ 88 |
| 2 | 450-499 แห่ง |  | 2 | ร้อยละ 91 |
| 3 | 500-549 แห่ง |  | 3 | ร้อยละ 94 |
| 4 | 550-599 แห่ง |  | 4 | ร้อยละ 97 |
| 5 | 600 แห่ง ขึ้นไป |  | 5 | ร้อยละ 100 |

**11. ผลที่คาดว่าจะได้รับ**

11.1 สถานประกอบกิจการมีการรณรงค์ลดสถิติการประสบอันตรายจากการทำงานของลูกจ้างในสถานประกอบกิจการให้เป็นศูนย์โดยการมีส่วนร่วมของทุกคนในองค์กร

11.2 นายจ้าง ลูสถานประกอบกิจการมีการรส่งเสริมด้านความปลอดภัยอาชีวอนามัย และสภาพแวดล้อมในการทำงานอย่างต่อเนื่อง

11.3 สถานประกอบกิจการสามารถสร้างวัฒนธรรมความปลอดภัยให้เกิดขึ้นในองค์กรอย่างยั่งยืน

11.4 ลูกจ้างในสถานประกอบกิจการมีความปลอดภัยและสุขภาพอนามัยที่ดีรวมทั้งมีคุณภาพชีวิตที่ดี



...................................................ผู้เสนอโครงการ

(นางสาวพรรณทิวา นวะมะรัตน์)

ผู้อำนวยการสำนักฝึกอบรมและส่งเสริม



...................................................ผู้รับผิดชอบโครงการ

(**นายพฤทธ์ฤทธิ์  เลิศลีลากิจจา**)

รองผู้อำนวยการสถาบันส่งเสริมความปลอดภัย

****อาชีวอนามัย และสภาพแวดล้อมในการทำงาน

...................................................ผู้อนุมัติโครงการ  
 (นายวรานนท์ ปีติวรรณ)

ผู้อำนวยการสถาบันส่งเสริมความปลอดภัย

อาชีวอนามัย และสภาพแวดล้อมในการทำงาน